VALSTYBINĖS MOKESČIŲ INSPEKCIJOS PRIE LIETUVOS RESPUBLIKOS FINANSŲ MINISTERIJOS VIRŠININKAS

ĮSAKYMAS

DĖL VALSTYBINĖS MOKESČIŲ INSPEKCIJOS PRIE LIETUVOS RESPUBLIKOS FiNANSŲ MINISTERIJOS VIRŠININKO 2004 m. GEGUŽĖS 5 d. ĮSAKYMO NR. VA-87 „Dėl MokesTINIŲ PATIKRINIMŲ ATLIKIMO, JŲ REZULTATŲ ĮFORMINIMO IR PATVIRTINIMO TAISYKLIŲ patvirtinimo“ PAKEITIMO

2015 m. gruodžio 2 d. Nr. VA-107

Vilnius

1. P a k e i č i u Mokestinių patikrinimų atlikimo, jų rezultatų įforminimo ir patvirtinimo taisykles, patvirtintas Valstybinės mokesčių inspekcijos prie Lietuvos Respublikos finansų ministerijos viršininko 2004 m. gegužės 5 d. įsakymu Nr. VA-87 „Dėl Mokestinių patikrinimų atlikimo, jų rezultatų įforminimo ir patvirtinimo taisyklių patvirtinimo“:

1.1. Pakeičiu 2 punktą ir jį išdėstau taip:

„2. Taisyklės parengtos, vadovaujantis Lietuvos Respublikos mokesčių administravimo įstatymo (toliau – MAĮ), Lietuvos Respublikos administracinių nusižengimų kodekso ir kitų teisės aktų nuostatomis.“;

1.2. Pakeičiu 22 punktą ir jį išdėstau taip:

„22. Prieš pradedant faktinį mokestinį patikrinimą, mokėtojui (jo atstovui) įteikiama pavedimo tikrinti kopija. Ši nuostata netaikoma tais atvejais, kai mokestis apskaičiuojamas, vadovaujantis MAĮ 72 straipsnio nuostatomis, pačiam mokesčių administratoriui neatliekant patikrinimo, taip pat atliekant likviduoto ar mirusio mokėtojo mokestinį patikrinimą.“;

1.3. Pakeičiu 29 punktą ir jį išdėstau taip:

„29. Prireikus, mokestiniam patikrinimui atlikti gali būti skiriamas papildomas mokesčių administratoriaus pareigūnas arba vienas pareigūnas pakeistas kitu ir pakeistas mokestinio patikrinimo dalykas. Tokiu atveju naujas pavedimas tikrinti neišrašomas, tačiau užpildomas pavedimo tikrinti priedas, o jo kopija įteikiama mokėtojui.“;

1.4. Pakeičiu 30 punktą ir jį išdėstau taip:

„30. Mokestiniame patikrinime dalyvaujantys asmenys (atstovaujantys mokėtojui, pateikiantys dokumentus, pasirašantys administracinio nusižengimo protokolus, gaunantys patikrinimo aktus ir pan.) nustatomi pagal jų pateiktus asmens tapatybę patvirtinančius dokumentus.”;

1.5. Pakeičiu 36 punkto paskutiniąją pastraipą ir ją išdėstau taip:

„Išnykus aplinkybėms, dėl kurių mokestinis patikrinimas buvo sustabdytas (pvz., gavus atsakymus iš atitinkamų Lietuvos Respublikos ar užsienio valstybių įstaigų ir institucijų), mokestinis patikrinimas turi būti nedelsiant atnaujintas ir užbaigtas. Mokestinio patikrinimo sustabdymas gali būti pratęsiamas, atsiradus naujoms aplinkybėms, dėl kurių mokestinis patikrinimas faktiškai negali būti tęsiamas. Mokesčių mokėtojas apie tai papildomai informuojamas Taisyklių 37 punkte nurodyta tvarka.“;

1.6. Pakeičiu 37 punktą ir jį išdėstau taip:

„37. Tais atvejais, kai mokestinis patikrinimas yra pratęsiamas, sustabdomas ir / arba pratęsiamas jo sustabdymas, užpildomas pavedimo tikrinti priedas, kuriame turi būti nurodomi mokestinio patikrinimo pratęsimo (sustabdymo ar sustabdymo pratęsimo) priežastys bei terminas. Pavedimo tikrinti priedo kopija turi būti įteikiama mokesčių mokėtojui.“;

1.7. Papildau 481 punktu:

„481. Tais atvejais, kai mokesčių mokėtojas pateikia mokesčio deklaraciją arba patikslintą mokesčio deklaraciją likus mažiau kaip 90 dienų iki MAĮ 68 straipsnio 1 dalyje numatyto šioje deklaracijoje deklaruoto mokesčio apskaičiavimo (perskaičiavimo) termino pabaigos ir kai mokesčių administratorius nusprendžia patikrinti deklaruoto mokesčio apskaičiavimo teisingumą ir / arba jį perskaičiuoti, toks mokestinis patikrinimas turi būti pradėtas ne vėliau kaip per 90 dienų nuo šios deklaracijos pateikimo dienos.“;

1.8. Pakeičiu 59 punkto paskutiniąją pastraipą ir ją išdėstau taip:

„Daiktų, prekių ar produkcijos mėginių ir pavyzdžių paėmimas įforminamas, vadovaujantis Administracinių nusižengimų kodekso, o jei šis kodeksas šių veiksmų nereglamentuoja – centrinio mokesčių administratoriaus nustatyta tvarka.“;

1.9. Pakeičiu 65 punktą ir jį išdėstau taip:

„65. Kitų mokesčių administratoriaus atliekamų patikrinimų rezultatai įforminami priešpriešinės informacijos surinkimo pažyma, administracinio nusižengimo protokolu ar kitu dokumentu, kurio formą ir užpildymo tvarką nustato centrinis mokesčių administratorius ir kurie šių taisyklių nustatyta tvarka nėra tvirtinami.“;

1.10. Pakeičiu 118 punktą ir jį išdėstau taip:

„118. Sprendimą dėl patikrinimo akto tvirtinimo priima tas vietos mokesčių administratorius, kuriam šią funkciją pagal kompetenciją yra pavesta vykdyti, atsižvelgiant į Lietuvos Respublikos finansų ministro patvirtintas teritorines veiklos zonas, išskyrus atvejus, kai centrinis mokesčių administratorius paveda tai atlikti kitam vietos mokesčių administratoriui. Pavyzdžiui, Kauno apskrities valstybinei mokesčių inspekcijai pavesta priimti sprendimus dėl Alytaus apskrities valstybinės mokesčių inspekcijos surašytų patikrinimo aktų tvirtinimo, jeigu mokėtojas pateikia rašytines pastabas dėl patikrinimo akto.“;

1.11. Pakeičiu 144 punktą ir jį išdėstau taip:

„144. Šiose taisyklėse minimi dokumentai (pavedimo tikrinti kopija, pranešimas apie mokestinį patikrinimą, pavedimo tikrinti priedo kopija, patikrinimo aktas, sprendimas dėl patikrinimo akto tvirtinimo, patikrinimo pažyma ir kiti dokumentai) mokėtojui įteikiami, vadovaujantis MAĮ X skyriaus nuostatomis.“;

1.12. Pripažįstu netekusiais galios 98 ir 99 punktus;

1.13. Pripažįstu netekusiu galios 116 punktą.

2. N u s t a t a u, kad šio įsakymo 1.7 ir 1.12 papunkčiai įsigalioja 2016 m. sausio 1 dieną, 1.1, 1.4, 1.8 ir 1.9 papunkčiai įsigalioja 2016 m. balandžio 1 dieną.

Viršininkas	Dainoras Bradauskas

SUDERINTA

Lietuvos Respublikos finansų ministerijos

2015-11-20 raštu Nr. ((14.8-03)-5K-1524288)-6K-150859